Willy Boly

Willy-Arnaud Zobo Boly (sündinud 3. veebruaril 1991 Melunis) on Prantsusmaal sündinud Elevandiluuranniku jalgpallur, kes mängib keskkaitsjana Premier League'i klubis Wolverhampton Wanderers ja Elevandiluuranniku jalgpallikoondises.

Profikarjääri alustas Boly 2011. aastal Prantsusmaa kõrgliigaklubis Auxerre. Debüüdi Prantsusmaa kõrgliigas tegi ta 16. aprillil 2011 mängus Toulouse'iga. Klubikarjääri esimese värava lõi ta juba oma teises mängus Lensi vastu. Järgmisel hooajal kuulus ta klubi põhimeeskonda, kuid Auxerre lõpetas hooaja liigas viimase kohaga, mistõttu langeti esiliigasse. Kaks viimast hooaega mängis ta Auxerre'iga Prantsusmaa esiliigas.

2014. aasta septembris liitus Boly Portugali kõrgliigaklubiga Braga, kellega sõlmis nelja-aastase lepingu."Boly à Braga". L'Équipe. 1.9.2014. Vaadatud 31.12.2018 Esimese hooaja veetis ta klubi duubelmeeskonnas Portugali esiliigas.

2016. aasta augustis liitus ta teise Portugali kõrgliigaklubi, Portoga, kellega sõlmis viieaastase lepingu."Oficial: Willy Boly é reforço dos dragões". Record. 31.8.2016. Vaadatud 31.12.2018 Ta veetis Portos ainult hooaja 2016–17, mil pääses väljakule vaid kaheksas mängus.

2017. aasta juulis suundus ta laenule Inglismaa klubisse Wolverhampton Wanderers, mis mängis siis veel esiliigas."Willy Boly!". Wolverhampton Wanderers. 8.7.2017. Vaadatud 31.12.2018 Esimese mängu pidas ta klubi meeskonnas hooaja avamängus Middlesbrough' vastu. Esimese värava lõi ta 31. oktoobril mängus Norwich City vastu. Wolverhampton Wanderers lõpetas hooaja esiliiga võitjana, misjärel sõlmis Boly klubiga püsiva lepingu."Benik Afobe and Willy Boly join Premier League new boys on permanent deals". Talksport. 1.6.2018. V
Vaadatud 31.12.2018 Esimese värava lõi ta klubi särgis kaks nädalat hiljem mängus Manchester City vastu, kuigi telekordused näitasid, et pall oli enne väravasse lendamist puutunud vastu Boly kätt."Käega löödud värav tõi uustulnukale Manchester City vastu viigi". sport.err.ee. Vaadatud 31.12.2018

2022. aasta septembris sõlmis ta lepingu Nottingham Forestiga.

Boly kuulus Prantsusmaa noortekoondistesse. 12. novembril 2020 tegi debüüdi Elevandiluuranniku jalgpallikoondises Aafrika rahvaste karikavõistluste valikmängus Madagaskari vastu. Koondisekarjääri esimese värava lõi ta 30. märtsil 2021 mängus Etioopia vastu. Ta on kuulunud Elevandiluuranniku koondisse 2022. ja 2024. aasta Aafrika rahvaste karikavõistlustel.

 Saavutused 
Braga
Taça de Portugal: 2015–16
Wolverhampton Wanderers
EFL Championship: 2017–18

 Viited 

Kategooria:Elevandiluuranniku jalgpallurid
Kategooria:Prantsusmaa jalgpallurid
Kategooria:SC Braga jalgpallurid
Kategooria:FC Porto mängijad
Kategooria:Wolverhampton Wanderers FC mängijad
Kategooria:Nottingham Forest FC jalgpallurid
Kategooria:Primeira Liga mängijad
Kategooria:Premier League'i mängijad
Kategooria:The Championshipi mängijad
Kategooria:Sündinud 1991